पाएं अपने शहर की ताज़ा ख़बरें और फ्री ई-पेपरडाउनलोड करें
जिला पुलिस ने कोरोनाकाल में लागू पाबंदियों का उल्लंघन करने के आरोप में 7 लोगों के खिलाफ केस दर्ज किया है। सुजानपुर से बस में 50 फीसदी से ज्यादा सवारियां बैठाने पर बस चालक के खिलाफ केस दर्ज किया है। एसआई अंग्रेज सिंह ने माधोपर नाके के दौरान लखनपुर की तरफ से आई बस को चेक करने पर उसमें 52 सवारियां बैठी थी जबकि बस में 50 फीसदी सवारियां बैठाने की ही छूट है। इस पर ड्राइवर जम्मू-कश्मीर के आरएसपुरा निवासी सुरिंद्र कुमार के खिलाफ आईपीसी की धारा 188, 269 के तहत केस दर्ज किया गया है।
थाना डिवीजन नं.1 की पुलिस ने कर्फ्यू के बीच गश्त के दौरान रात 12 बजकर 10 मिनट पर खानपुर की तरफ से आ रहे शिवाजी नगर निवासी अर्जुन महाजन को काबू किया, उसके खिलाफ आईपीसी की धारा 188 के तहत केस दर्ज किया गया है। सुजानपुर पुलिस ने गश्त के दौरान करियाना की दुकान खोलकर बैठे गंदला लाहड़ी के कुलदीप राज के खिलाफ केस दर्ज किया गया है। नरोट जैमल सिंह पुलिस ने गांव ठुठोवाल खड़कड़ां के पास गश्त के दौरान सड़क पर घूम रहे जेएंडके के कठुआ के निवासी पंकज कुमार को काबू कर उसके खिलाफ आईपीसी की धारा 188 और 51 डिजास्टर मैनेजमेंट एक्ट के तहत केस दर्ज किया है। शाहपुरकंडी पुलिस ने जुगियाल मोड़ पर पाबंदी के बावजूद कपड़े की दुकान खोलकर बैठे रिशू और यशपाल के खिलाफ आईपीसी की धारा 188, 269 और 51 डिजास्टर मैनेजमेंट एक्ट के तहत केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn